જોકે, એકસાથે આટલા બધા પાત્રોને ફિલ્મમા રજૂ કરવું ઘણું અઘરું કામ છે. પણ તિગ્માંશુ ધૂલિયા અને સંજય ચૌહાણે ફિલ્મની વાર્તાને ખૂબ જ રોમાંચક રીતે લખી છે. જેથી દર્શકો ફિલ્મમાં આગળ શું થશે તે અંગેનું અનુમાન બાંધી શકતા નથી. આ ફિલ્મમાં આઇટમ નંબર અને રોમાન્ટિક ગીતોને બાદ કરવામાં આવે તો જબરદસ્ત પંચ સાથે લખવામાં આવેલા ડાયલૉગ્સ દર્શકોને જકડી રાખવામાં સફળ રહે છે. ફિલ્મ પૂરી થયા બાદ પણ દર્શકો પર ડાયલૉગ્સ અને સીન્સનો જાદુ છવાયેલો રહે છે. અલબત્ત, કેટલીક બાબતોને છોડી દેવામાં આવે તો રોમાંચક સ્ક્રિપ્ટ અને દમદાર એક્ટિંગના દમ પર આ ફિલ્મ સીરીઝની અગાઉની ફિલ્મોની સફળતાની જાળવી રાખતી દેખાઈ રહી છે.